cyanic-selkie/wikianc huggingface dataset:
Moai
Teorioita patsaiden siirtämisestä
Thor Heyerdahl väitti vuonna 1955 suuren määrän ihmisiä vetäneen moaita perässään niin, että moai oli pelkän puunrungon päällä. Tämä olisi vaatinut hyvin paljon vetäjiä. Erään käsityksen mukaan kitkaa pienentämään olisi käytetty teloja, kuten Loven tekemässä kokeessa, jossa moai asennettiin rekeen rullien päälle.
Jakelupaketti
Jakelupaketti (usein lyhyesti jakelu, puhekielessä distro) tarkoittaa tietotekniikassa konfiguroitua käännettyjen ohjelmien ja ohjelmakomponenttien (kirjastojen) kokoelmaa, joka soveltuu käyttöön otettavaksi loppukäyttäjälle.
Ohjelmiston jakeleminen
Ohjelmistoja voidaan jakaa ja välittää vähittäismyynnissä, tietokoneen mukana tai verkossa digitaalisesti ladattavina, joista viimeinen on korvannut useita muita tapoja.
Maalämpö
Maalämmön myynti ja markkinat
Maalämpöjärjestelmien myyntimäärät kasvoivat 2000- ja 2010-luvuilla moninkertaisiksi lähinnä kallistuneen lämmitysöljyn takia. Norjassa lämpöpumppuja on asennettu jopa 70 000 kappaletta vuodessa. Markkinoilla esiintyy runsaasti virheellisiä väittämiä ja mielikuvia koskien maalämpöä, lähinnä antaen ymmärtää että kyse olisi energialähteestä, vaikka kyse on pelkästään energian kuluttamisesta - tosin erittäin hyvällä hyötysuhteella. Maalämpö siis vaatii sähköä toimiakseen, ja loppuviimeksi sen ympäristöystävällisyys tai käytetyn energian uusiutuvuus on kiinni siitä, miten maalämmön kuluttama sähkö on tuotettu.
Maalämmön tulevaisuus ja vaihtoehdot
Maalämpö on erään tutkimuksen mukaan edullisempaa kuin kaukolämpö elinkaarensa aikana. Lisäksi maalämpöpumpulla kyetään myös jäähdyttämään, mikä ei edellytä erillistä kaukojäähdytysverkostoa. Ratkaisut kulkevat kuitenkin myös rinnakkain, maalämpöä hyödynnetään niinikään kaukolämmön tuotannossa, ja muitakin mahdollisuuksia tutkitaan ahkerasti.
Lisa Moazzeni
Lisa Petersson Moazzeni (s. 5. helmikuuta 1992 Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Elitettan-seura AIK:n paidassa. Moazzenin entisiä seuroja ovat Damallsvenskanin Kristianstads ja Djurgårdens sekä Elitettanin Kalmar.
Kyrillinen näppäimistö
Tyypillisessä venäläisessä tietokoneessa kirjaimet on järjestetty seuraavasti:
Rhodesian pääministeri
Rhodesian poliittinen järjestelmä mukaili Westminster-järjestelmää, ja pääministerin rooli oli samankaltainen kuin esimerkiksi Kanadan ja Australian.
Kognitiivinen kehitys
Lev Vygotskin teoria on kulttuurihistoriallista koulukuntaa, joka painottaa historian ja kulttuurin merkitystä. Hänen teoriansa oppimisesta painottaa sosiaalisen vuorovaikutuksen merkitystä sekä kielen ja ajattelun välistä yhteyttä.
Myöhemmin on psykologiassa on painotettu ympäristötekijöiden ja vuorovaikutuksen merkitystä. Esimerkiksi kannustava ympäristö voi helpottaa lapsen ajattelun kehittymistä.
Athribis (Ala-Egypti)
Maantiede
Athribis sijaitsi Niilin Tanitikos-suuhaaran eli Taniksen suuhaaran itärannalla lähellä kohtaa, jossa kyseinen haaraa erkaantui joen päähaarasta. Sen johdosta Tanitikoksen yläosaa kutsuttiin joskus latinaksi nimellä Athribiticus Fluvius. Kaupungin paikka on noin 50 kilometriä pohjoiseen nykyisestä Kairosta. Nykyisin paikalla sijaitsee Banhan kaupunki.
Susanna Pasolini
thumb|upright|Susanna Pasolini pienen Pier Paolon kanssa. Susanna Pasolini (o.s. Colussi; 10. maaliskuuta 1891 Casarsa della Delizia, Italia – 1. helmikuuta 1981 Udine, Italia) oli italialainen kirjailija, näyttelijä ja opettaja.
Elämäkerta
Pasolini oli useita runoja kirjoittanut syvähenkinen runoilija. Susanna Pasolini esiintyi myös poikansa Pier Paolo Pasolinin elokuvissa Teorema ja Madonnan roolissa elokuvassa Il Vangelo secondo Matteo.
Johannes XIX
Johannes XIX:n kuoltua hänen veljenpojastaan Benedictus IX:stä tehtiin paavi, vaikka tämä oli vielä nuori. Joidenkin lähteiden mukaan hän olisi ollut vasta 12-vuotias, mutta luultavasti hän oli noin 18- tai 20-vuotias.
Tabaluga (televisiosarja)
Tabaluga on vuosina 1996–2004 valmistunut saksalais-australialainen animaatiosarja, jonka on tuottanut Flying Bark Productions (entinen ”Yoram Gross Films Studio” ja ”Yoram Gross-EM.TV”). Sarja perustuu Peter Maffayn luomaan samannimiseen hahmoon. Tabaluga on maailman viimeinen lohikäärme ja Viheriamaan kruununprinssi. Viheriamaa on taianomainen paikka, jossa asuu useita eri lajeja puhuvia eläimiä. Tabalugan on puolustettava kotiaan kahdelta kilpailevalta kuningaskunnalta, jotka sijaitsevat Viheriamaan kummallakin puolella. Toinen on kylmä, arktinen tundra, jota hallitsee paha lumiukko nimeltä Arktos ja toinen taas polttava aavikko, jota hallitsee paha hiekkahenki nimeltä Humsin.
Müller-Wieland
Müller-Wieland on muun muassa seuraavien henkilöiden sukunimi:
Päämajamuseo
Vuonna 1989 museota laajennettiin ja se erotettiin koulurakennuksen muista tiloista.
Atmel
Atmel oli vuonna 1984 perustettu yhdysvaltalainen puolijohdevalmistaja. Sen tuotteita ovat muun muassa mikrokontrollerit (Intel 8051 -yhteensopivat ja oma AVR arkkitehtuuri), radiotaajuuslaitteet, EEPROM- ja flash-muistit, ASICit ja WiMAX.
Torhamn
Torhamn on taajama ja entinen kunta Etelä-Ruotsissa. Se kuuluu nykyään Karlskronan kuntaan ja sijaitsee lähellä Jämjötä. Torhamn on kaakkoisin paikkakunta Blekingen läänissä alueella ja koko Ruotsissa. Taajamassa oli 423 asukasta vuoden 2010 lopussa.
Reija
Nimi Reija on vuoden 2012 loppuun mennessä annettu noin 1 940 henkilölle, joista ainakin kolme on miehiä. Almanakassa nimi on ollut vuodesta 1950 lähtien, ja nimipäivä on 19. syyskuuta.
Athribis (Ylä-Egypti)
Historia
pienoiskuva|vasen|Athribiksen niin kutsutun Auleteen temppelin raunioita. Kaupungin arkeologiset kaivaukset aloitti William Flinders Petrie vuonna 1900. Nykyisin kaivauksia suorittaa Tübingenin yliopiston Athribis-projekti.
Rakennukset ja löydökset
Kaupungissa oli Repitin temppeli eli niin kutsuttu Fyskonin temppeli, joka rakennettiin tai ainakin uusittiin Ptolemaios VIII Fyskonin aikana. Siihen kuului suuri porttirakennus. Temppelin lähellä oli vanhempi faarao Aprieen (Haaibre) temppeli, johon lisättiin pylon-portti ja ympärysmuuri Ptolemaios IX:n aikana.
Óscar Alfredo Gálvez
Oscar Alfredo Gálvez (17. elokuuta 1913 Buenos Aires — 16. joulukuuta 1989 Buenos Aires) oli argentiinalainen kilpa-autoilija.
Gálvez aloitti kilpa-autoilun jo 1930-luvulla ja nousi kotimaassaan hyvin suosituksi kuljettajaksi. Hän kamppaili ennen formuloiden MM-sarjan alkua usein ledendaarista maanmiestään Juan Manuel Fangiota vastaan. Alfa Romeonsa ratissa Gálvez voitti GP-autojen Argentiinan mestaruuden vuosina 1947 ja 1948. Moottoriurheilun historiaan jäi Gálvezin voitto Palermon GP:ssä 1949, jolloin hän päihitti silloin Fangion lisäksi kaikki tuon aikaiset eurooppalaiset tähdet kuten Alberto Ascarin, Nino Farinan, Luigi Villoresin ja prinssi Biran.
Juutalaisuus
Nykyiset suuntaukset
Ortodoksijuutalaisuus on juutalaista perinnettä säilyttävä suuntaus. Se voidaan jakaa haredijuutalaisuuteen ja uusortodoksiseen liikkeeseen. 1700-luvulla Puolassa syntynyt hasidistinen herätysliike luetaan nykyisin haredeihin. Konservatiivinen juutalaisuus pitäytyy juutalaiseen perinteeseen, mutta on uudistusmielisempää kuin ortodoksijuutalaisuus.
Pyhät tekstit
Talmudin koostamisen jälkeen on laadittu lisäksi varsinaisia juutalaisen lain (halakha) kokoelmia. Juutalaisuuteen kuuluu lisäksi mystisiä tekstejä, joiden yhteisnimitys on kabbala. Juutalaisissa kodeissa on yleensä myös juutalaisia rukouskirjoja.
Toora ja muut varhaiset juutalaiset tekstit on kirjoitettu hepreaksi, mutta osa Tanakista ja Talmudista arameaksi, josta oli tullut juutalaisten arkikieli.
Juhlapyhät
pienois|pysty|thumbtime=00:03|Video [[Hanukka|hanukan juhlinnasta.]]
Košer-ruoka
Juutalainen ruokaperinne on kehittynyt vuosisatojen kuluessa hyvin rikkaaksi kokoelmaksi erilaisia reseptejä, joissa on košer-sääntöjen mukaan sovellettuna vaikutteita miltei mistä tahansa maailman kulttuurista, jonka piirissä juutalaiset ovat asuneet.
Prusin linnasmäki
Linnasmäki
Linnasmäki sijaitsee Räntämäen ja Orikedon välisellä kallioalueella, jonka ohi seututie 222 kulkee. Kalliomäelle pääsee parhaiten Turun kristillisen opiston pihan kautta kävelemällä pohjoiseen 200 metriä. Linnasmäestä länteen sijaitsee Vähäjoen uoma ja sen ympärillä peltoalueet. Vuoren laki kohoaa lähes 30 metriä peltoaukeaa korkeammalle. Lakialueen itä- ja länsirinteillä näkyy paikoittain kivistä rakennettuja vallimaisia rakenteita ja romahtaneita muureja. Kaakkoiskulmassa on vallissa kahden metrin aukko, jota pidetään porttina linna-alueelle. Valli rajaa ympäristöstä sisällensä noin 2 000 m² suuruisen linna-alueen. Mäen pohjoispuolella on rinne jyrkkää ja kallioista eikä siellä ole valleja. Hjalmar Appelgren teki vuonna 1899 tarkastusmatkallaan muinaislinnasta karttapiirroksen, josta mäen muoto ja vallit ovat hyvin nähtävissä. Osa alueesta jää puolustusvoimien aitaaman alueen sisälle.
Hoitaminen ja suojelu
Teija Tiitinen järjesti vuosina 1990–1992 alueen raivaus ja hoitotoimintaa. Vuonna 2001 Kaisa Lehtonen täydensi sitä kerran. Linnavuoren pohjoisosassa on liikkuminen ollut kiellettyä, koska se on ollut puolustusvoimien omistuksessa, mutta sen omistus on päättynyt vuonna 2005.
Jamal
Vuonna 2014 Jamalin niemimaalta löydettiin selittämättömällä tavalla maahan syntyneitä valtavia reikiä. Erään teorian mukaan kraatterien synnyn syynä oli kaasupurkaus  ikiroutaisesta maasta. Metaanikaasun äkillinen vapautuminen johtui alueen lämpenemisestä ilmastonmuutoksen takia.
Kaasuntuotantolaitos
Alueen porolaitummista on laskennallisesti kuusi prosenttia päätynyt kaasuntuotantoon, mutta aluetta pirstaloivat putket, tiet ja rautatie. Rautatietä suunnitellaan jatkettavan Sabettaan asti.
John Locke
Liberalismi
Toisinaan klassisen liberalismin isien joukkoon luettuna filosofina Locke on puolustanut valtiovallan rajoittamista yksilönvapauden ja muiden luonnollisten oikeuksien, kuten elämän, terveyden ja omaisuuden suojelemiseksi. Hänen liberalismiinsa sisältyy myös ajatus, että lasta kasvatettaessa on julmuutta ja yksilöllisen vapauden loukkaamista vältettävä, jotta lapsi ei kasvaisi julmaksi ja muiden vapautta väheksyväksi. Kolmanneksi Locke puolusti omantunnonvapauteen perustuvaa suvaitsevaisuutta. Kun hyväntekeväisyys ymmärretään toiminnaksi, jolla tehdään toisille hyvää oman edun vastaisesti, Locke katsoi sen haittaavan yhteiskunnan vaurastuttamista. Lakisääteistä, pakollista hyväntekeväisyyttä eli sosiaaliturvaa Locke pitää haitallisena sen utilitaarisen tavoitteen kannalta, että mahdollisimman monet vaurastuisivat. Ihmisten tulee olla luonnostaan hyväntekeväisyyttä harjoittavia, mihin päästään vain kasvattamalla lapsi vapaasti perheissä anteliaaksi ja tasavertaisuutta kunnioittaviksi.
Libyan toinen sisällissota
Historia
YK:n ja erityisedustaja Bernardino Leónin johdolla neuvoteltiin syksyllä 2015 vallanjakosopimus, jossa kilpailevat parlamentit suostuivat vallanjakoon ja hallitukseen pääministeri Fayez al-Sarrajin johdolla. YK:n turvallisuusneuvosto tunnusti joulukuussa 2015 tämän uuden GNA-hallituksen (Government of National Accord) maan ainoaksi viralliseksi vallanpitäjäksi. GNA kokoontui aluksi Tunisissa ja siirtyi alkuvuodesta 2016 Tripoliin laivastotukikohtaan.
Planet Hulk (sarjakuva)
Planet Hulk
Caiera alkaa jahdata Hulkia ja muita karkureita. Hulk saa itselleen seuraajia, jotka uskovat hänen olevan planeetan ennustettu pelastaja. Hulk kieltäytyy ryhtymästä tähän ja myöhemmin kohtaa Caieran, mutta taistelu keskeytyy, kun ”piikit”, jotka aiheuttavat vaarallisia mutaatioita ja tappavat jokaisen niihin koskevan, ilmestyvät. Caiera pyytää apua Punaiselta Kuninkaalta, joka paljastaa antaneensa piikkien tarkoituksella hyökätä palvelijoidensakin kimppuun. Kauhistuneena tästä Caiera liittyy Hulkin joukoihin.
Uusi päivä – 2. esityskausi (2011–2012)
Uusi päivä -draamasarjan toinen kausi esitettiin Yle TV2-kanavalla alkaen elokuussa 2011 ja päättyen toukokuussa 2012.
V-Cord
V-Cord käyttää analogista, kasettiin pakattua puolen tuuman magneettinauhaa, kuten tunnetummat VHS- ja Betamax-järjestelmät. V-Cord-kasetti ladataan lyhyempi sivu edellä, kuten toisessa kaupallisesti epäonnisessa järjestelmässä, VX:ssä. V-Cordissa nauhakelat sijaitsevat vierekkäin, VX:ssä ne on sijoitettu toistensa päälle, kuten Philipsin VCR-järjestelmässä. V-Cord I poikkeaa muista videokasettijärjestelmistä luku- ja kirjoitusmekanisminsa osalta. Sen mekanismi vastaa lähinnä quadruplex-systeemiä, jossa videonauhan kuvaraidat ovat pystysuorassa suhteessa kuvarummun kuvapäähän. V-Cord II sen sijaan käyttää helical scan -viistopyyhkäisyä, kuten VHS ja useimmat muut kotivideojärjestelmät.
V-Cord I -nauhojen kapasiteetti on 60 minuuttia ja ne tallentavat mustavalkoisena. Vuonna 1976 esiteltiin V-Cord II -nauhat, joiden enimmäiskapasiteetti on 120 minuuttia ja ne tallentavat myös väreissä. V-Cord I ja V-Cord II eivät ole yhteensopivia. Edellisen nauhannopeus on 14,8 cm/s ja jälkimmäisen 7,4 cm/s (puolinopeudella 3,7 cm/s).
Jaava
Väestö
Jaavan saari on etnisesti kirjava. Jaavalaiset muodostavat saarella suurimman väestönosan. Länsi-Jaavalla suurimman väestönosan muodostavat sundalaiset ja Bantenissa bantenlaiset. Suuren väestönosan muodostavat myös Jakartan alkuperäisasukkaat betawilaiset, sekä Itä-Jaavan maduralaiset. Saarella elää myös merkittävä määrä kiinalaisia. Saaren eri kansat puhuvat äidinkielinään omia kieliään ja saaren puhutuin kieli on jaavan kieli. Monet osaavat toisena kielenään indonesiaa.
Ruutana (Nokia)
Maantiede
Järven pinta-ala on 4,2 hehtaaria ja sen pituus on 300 metriä ja leveys 200 metriä. Järvellä ei ole tulo-ojia ja sen luusua sijaitsee järven etelärannalla, josta saa alkunsa 1,9 kilometriä pitkä laskuoja Kuloveteen Siuron Naarlahteen.
Vaula
Sanan käyttöön etunimenä on todennäköisesti vaikuttanut Eino Leinon runo ”Marjatan laulu”, jossa esiintyy säe: ”Keinutan kehtoa, laulatan lasta, vaulussa vemmelpuun.”
Kanadalainen jalkapallo
Kanadalainen jalkapallo on Kanadassa pelattava joukkuelaji, jossa kaksi 12 pelaajan joukkuetta yrittää saada erilaisilla maalintekemistavoilla mahdollisimman paljon pisteitä. Peliä pelataan suurella suorakulmaisella alueella.
Piirtoheitin
thumb|right|300px|Piirtoheitin luokkaopetuksessa. Piirtoheitin on väline, jolla voidaan heijastaa kuvia yleisölle. Tavallisimmin piirtoheitin koostuu laatikosta, jossa on lamppu ja sitä jäähdyttävä tuuletin sekä Fresnel-linssi, jonka läpi lampun valo heijastetaan. Laatikosta lähtevän varren päässä on linssi ja peili, joiden avulla lampun valo heijastetaan pystytasoon, esimerkiksi seinälle tai valkokankaalle.
Sankarialokas
Tuotanto
Fennada-filmin kolmen edellisen sotilasfarssin nimessä on käytetty sotilasslangin alokasta tarkoittavaa sanaa "monni". Tässä on kuitenkin päädytty yleiskieliseen sanaan. Tapio Ilomäki on käyttänyt musiikissa hyväkseen muun muassa vanhoja tuttuja sotilasfarsseja. Hän kuoli neljä päivää ennen elokuvan ensi-iltaa. Sakari Jurkan nimi on alkuteksteissä, mutta roolia ei ole lopullisessa versiossa. Yliluutnantti von Klingsporia salanimellä Esko Saros esittävä harrastajanäyttelijä Esko Sorsa on laulaja Riki Sorsan isä. Hän näyttelee myös roolit arabipetturina ja matruusina. Leo Jokela esittää tässä ensimmäisessä merkittävässä roolissaan romania. Välkkyä yksilöllisyyden opiskelijaa Antti Ojalaa näyttelee elokuvassa Kai Lappalainen.
Eimisjärvi
Maantiede
Eimisjärven rannoilla on peltotilkkuja ja pientaloja. Rannat ovat pääosin alavia.
Kasperi Hirvonen
Saavutukset
Seurajoukkueessa:
Madina Sacko
Kuntaan kuuluu 28 kylää. Asukkaat ovat bambaroita, soninkeja, fulbeja ja maureja.
Annariitta Kottonen
Annariitan aviomies Hannu Kottonen on viestisuunnistuksen kaksinkertainen MM-mitalisti.
Peter Marshall
Hollywood Squaresin ulkopuolella Marshall on muun muassa esiintynyt Broadway-teatterissa ja laulanut big bandeissa. Hänen sisarensa Joanne Dru menestyi näyttelijänä.
Var fan är mitt band?
Ohjelman nimi herätti aluksi närkästystä. SVT halusi, että sana fan muutettaisiin parempaan sanaan, mutta lopulta nimi pysyi ennallaan. Ohjelman nimeksi ehdotettiin muun muassa muotoa Var sjuttsingen är mitt band.
Martha Plimpton
Martha Campbell Plimpton (s. 16. marraskuuta 1970 Manhattan, New York) on yhdysvaltalainen näyttelijä, laulaja ja entinen malli. Hänen elokuvadebyyttinsä oli The River Rat (1984). Plimpton tuli tunnetuksi Richard Donnerin ohjaamasta, vuonna 1985 julkaistusta Arkajalat-elokuvasta, jossa hän näytteli Stephanie Steinbrenneriä.
Suojausluokitus
Luokka III
Pienoisjännitteellinen laite on aina sähköturvallinen. Pienoisjännite tarkoittaa sitä, että verkkovirran jännite on pudotettu vaarattomalle tasolle. Pienoisjännite saadaan aikaan erillisellä pienoisjännitemuuntajalla, joka voidaan liittää sekä tavalliseen että maadoitettuun pistorasiaan. Muuntajaa ei saa laittaa ahtaaseen tilaan eikä sitä saa peittää, sillä vaarana on tällöin muuntajan ylikuumeneminen ja vaurioituminen. Laitteessa pienoisjännitteen merkkinä on kaksi vaakunakehyksen sisällä toisensa leikkaavaa ympyrää. Luokan III laitteen muuntaja kuuluu joko luokkaan I tai II.
Mathew Valencia
Mathewin pikkuveli Joseph Ashton on näyttelijä ja isänsä on maantiepoliisi.
Amazing Race (9. tuotantokausi)
Amazing Race 9 on tosi-tv-sarja Amazing Racen yhdeksäs tuotantokausi. Kilpailun voittivat Bj ja Tyler.
Valtiot
thumb|right|300px|Kisan reitti Kaudella käytiin seuraavissa maissa:
Sulho Ranta
Ranta on haudattu Hietaniemen hautausmaan uurnalehtoon.
Joanne Dru
thumb|Joanne Dru elokuvan Koston laakso -trailerissa Joanne Letitia Dru, oik. LaCock (31. tammikuuta 1922 – 10. syyskuuta 1996) oli yhdysvaltalainen näyttelijä. Hän oli Peter Marshallin isosisko.
Täpläpaksupää
Täpläpaksupää, vanhemmassa kirjallisuudessa valkotäpläpaksupää, (Hesperia comma) on paksupääperhosten heimoon kuuluva perhoslaji. Sen alalaji H. c. catena (pohjantäpläpaksupää) on Suomen lajiston uhanalaisarvioinnissa 2010 luokiteltu vaarantuneeksi (VU), rauhoitettu ja kuuluu Euroopan unionin luontodirektiivin II liitteessä mainittuihin lajeihin.
Elinympäristö ja elintavat
Koiraita tavataan paljon naaraita useammin. Ne tähyilevät naaraita lepäillen korkeilla paikoilla ja lennähtävät kumppanin toivossa minkä tahansa ohilentävän perhosen perään. Mikäli ohilentäjä on pariutumaton naaras, koiras pakottaa sen laskeutumaan ja parittelee sen kanssa.
Vihtori Raevuori
Vihtori Aleksanteri Raevuori, vuoteen 1901 Hagelberg (29. syyskuuta 1893 Forssa – 19. maaliskuuta 1966 Tuusula ) oli suomalainen opettaja, pikakirjoittaja ja pikakirjoituksen edistäjä.
Täpläpaksupää
Ravintokasvi
Ainakin paikoin Euroopassa täpläpaksupään toukka hyväksyy ravintokasvikseen vain lampaannadan (Festuca ovina). Ravintokasvia Suomessa ei tunneta, mutta Ahvenanmaalla munia on löydetty lapaannadalta. Myöskään pohjoisen alalajin ravintokasvia ei ole Suomessa suoraan havaittu, mutta se lienee ulkomaisten havaintojen perusteella jokin nata (Festuca) tai nurmikka (Poa).
Constantine John Phipps
right|250px|thumb|Constantine John Phipps Constantine John Phipps (19. toukokuuta 1744 – 10. lokakuuta 1792 Liège) oli englantilainen tutkimusmatkailija. Hän oli Mulgraven 2. paroni.
Deborah Compagnoni (laskettelurinne)
Rinne raivattiin vuoden 2005 alppihiihdon MM-kilpailuja varten. Se nimettiin paikallisen alppihiihtäjän Deborah Compagnonin mukaan. Rinteessä järjestettiin vuoden 2005 alppihiihdon MM-kilpailujen naisten kilpailut. Rinteessä järjestettiin tammikuussa 2005 MM-kilpailuiden esikisat.
Ratsastuskoulu
Toiminta
Ratsastuskoulut tarjoavat muun muassa alkeiskursseja aloittelijoille sekä eritasoisia viikkotunteja pidemmälle ehtineille sekä kesäisin ja loma-aikoina tavallisesti myös ratsastusleirejä tai -kursseja. Ratsastuskoulu omistaa toimintaansa varten tavallisesti sekä poneja että hevosia, joita kutsutaan tuntihevosiksi (tai -poneiksi), virallisemmin opetushevosiksi; myös omalla hevosella on kuitenkin yleensä mahdollista tulla ratsastuskoulun tunneille. Joskus koulun käytössä on myös muiden omistamia ratsuja vuokraa tai tallipaikkaa vastaan.
Ratsastustunnit ja ratsastuksen harrastaminen
thumb|Ratsastuskoululaiset tuovat tuntia varten valmisteltuja poneja tallista. Suomessa ratsastustunnit ovat yleensä 3-8 ratsukon ryhmätunteja ja kestävät tunnin (tehokasta ratsastusaikaa noin 45 minuuttia). Pidemmät 1,5–2 tunnin opetusjaksot ovat tavallisia valmennuksissa ja kursseilla. Suurin osa ratsastuksen harrastajista käy säännöllisellä ryhmätunnilla 1–3 kertaa viikossa ja lisäksi yleensä vuosittain yhdellä tai useammalla leirillä tai kurssilla. Vakituisella tuntipaikalla ratsastamista kutsutaan vakiotunneilla käymiseksi, kun taas yksittäiset erikseen varatut tunnit ovat irtotunteja. Tunneilla saatetaan käydä useilla eri talleilla, ja ratsastusleirille moni lähtee mieluiten muualle päin maata. Yksi viikkotunti riittää opettamaan perustaidot ja myöhemmin säilyttämään ne, mutta kunnollinen ratsastajana kehittyminen vaatii käytännössä ainakin 2–3 viikkotuntia tai muita ratsastusmahdollisuuksia säännöllisen opetuksen ohella. Lajiin todella panostavat ryhtyvät yleensä ennen pitkää vuokraamaan jotakin hevosta osa-aikaisesti käyttöönsä tai hankkivat oman hevosen.
Syksyllä kaikki on toisin
pienoiskuva|oikea|Niskanen ja Tea Ista elokuvan promootiopostikortissa.
Syksyllä kaikki on toisin on vuonna 1978 ensi-iltansa saanut Mikko Niskasen ohjaama suomalainen draamaelokuva. Niskanen näyttelee pääosan pankinjohtaja Kalervo Haapasena. Elokuva on aikalaiskuvaus ja se sijoittuu talousvaikeuksissa kärvistelevään keskisuomalaiseen pikkukaupunkiin. Se kertoo pankinjohtaja Haapasen viimeisistä kuukausista, jotka päättyvät hänen potkuihinsa ja itsemurhaansa. Hautajaiset aloittavat elokuvan ja muu on takaumaa. Elokuva oli myös nuoren Kari Heiskasen läpimurtorooli. Elokuva on esitetty muutaman kerran televisiossa. VLMedia julkaisi sen DVD:nä vuonna 2018.
Aikaansaamattomuus
Jaottelu
Jotkut tutkijat ovat jakaneet aikaansaamattomuuden kahteen lajiin: tilanteesta toiseen vaihtelevaksi toiminnaksi sekä krooniseksi kaikissa tilanteissa toistuvaksi tavaksi tai persoonallisuuspiirteeksi. Aikaansaamattomuus voidaan jakaa myös esimerkiksi sen mukaan, millaisissa tilanteissa sitä esiintyy, kuten sosiaalisissa tilanteissa, päätöksenteossa, terveyskäyttäytymisessä ja suunnitelmien teossa.
Korrelaatioita
Etäopiskeluun tai etätyöhön siirtyminen voi lisätä aikaansaamattomuutta, kun opiskelijan tai työntekijän täytyy alkaa itseohjautua ja pärjätä ilman yhteisönsä tuomaa tukea ja säntillisyyttä.
Itsehoitomenetelmiä
Myös Pomodoro-menetelmä voi auttaa vitkuttelussa.
Abdul Hussein
Brave CF
Hussein kärsi ammattiuransa ensimmäisen tappion Brave CF -debyytissään Jordanian Ammanissa, Brave CF 10 -tapahtumassa paikallista Nawras Abzakhia vastaan. Ottelun ensimmäisessä erässä Hussein menetti tajuntansa Abzakhin giljotiinikuristuksessa.
Toiseen Brave CF -otteluunsa 8. joulukuuta 2018 Hussein lähti armeijanharmaista, kesken aliupseerikoulun. Hän kohtasi Etelä-Afrikassa Brave CF 19 -tapahtumassa, zimbabwelaisen Sylvester Chipfumbun. Ottelu päättyi Husseinin pistevoittoon.
Filippiineillä 15. maaliskuuta 2019 järjestetyssä Brave CF 22 -tapahtumassa Hussein kohtasi paikallisen John Cris Cortonin. Hussein voitti ottelun giljotiinikuristuksella ensimmäisessä erässä.
Naimavuosi
Naimavuosi eli kisakesä on suomalaisessa kansanperinteessä vuosi tai kesäkausi, jolloin nuori nainen on ensimmäistä kertaa naimaiässä tai muuten kosijoiden tavoitettavissa, tai muuten asettanut erityiseksi tavoitteeksi päästä naimisiin.
Eino Ruutsalo
Filmografia
thumb|Eino Ruutsalon veistos Viestejä tuntemattomille, 1998 on Helsingin [[Herttoniemi|Herttoniemen Asentajanpuistossa. Veistos koostuu kahdesta osasta: Obeliski (vasemmalla) ja palkeet. ]] thumb|upright|Veistos Tuulineliöitä, vuodesta 2021 lähtien Keravalla.
Marie d’Agoult
Marie meni 22-vuotiaana naimisiin itseään 20 vuotta vanhemman eversti Charles d’Agoultin kanssa. Hän oli pettynyt avioliittoon, ja karkasi vuonna 1834 säveltäjä Franz Lisztin kanssa. Suhde kesti viisi vuotta ja siitä syntyi kolme lasta. Pari erosi lopullisesti 1844. Keskimmäinen lapsista, Cosima (1837–1930) meni naimisiin Richard Wagnerin kanssa. Hänen sisaruksensa olivat Blandine (1835–1862) ja Daniel (1839–1859).
R.Smg. Adua
Palvelus
Vuoden 1939 lopulla alus liitettiin VII sukellusveneosaston 71. laivueeseen, joka oli sijoitettu Cagliariin Sardiniaan. Italian liittyessä toiseen maailmansotaan 10. kesäkuuta 1940 aluksen päällikkönä oli Roselli Lorenzini ja se oli partiomatkalla Sardiniansalmessa yhdessä kolmen muun veneen kanssa. Kolme päivää myöhemmin alus siirtyi Baleaareille ja lopulta Lyoninlahdelle Ranskan etelärannikolla, missä aluksen miehistö havaitsi 18. kesäkuuta Ranskan laivaston Marseista Touloniin matkanneen saattueen. Sukellusvene laukaisi yhden torpedon, mutta tulos on ristiriitainen.
Pian matkalta palattuaan aluksen päälliköksi tuli Luigi Riccardi. Lokakuusta 1940 maaliskuuhun 1941 alus kuului Pulassa toimivaan merisotakouluun, minä aikana aluksen päällikön sijaisena olivat Carlo Todaro ja Mario Resio. Koululta vapauduttuaan alus siirtyi Riccardin johdolla Tarantoon.
Patrick Swayze
Vaikeudet ja paluu
thumb|Swayze vuonna 2006. Swayzen ura lähti henkilökohtaisten ongelmien takia alamäkeen 1990-luvun puolivälissä. Hänen isänsä kuolema ja siskonsa itsemurha vuonna 1994 vaikuttivat häneen syvästi. Swayzen alkoholismi ja tapaturma vuonna 1996 kuvattaessa ratsastuskohtausta HBO-elokuvaan Kirjeitä tappajalta pysäyttivät uran.
Syöpä ja kuolema
Yhdysvaltalainen The National Enquirer -lehti kertoi 5. maaliskuuta 2008 Swayzen sairastavan haimasyöpää. Syöpä havaittiin tammikuussa, jolloin se oli levinnyt hyvin pienelle alueelle. Ensiksi lääkärit ilmoittivat hoitojen tehonneen hyvin. Myöhemmin etäpesäkkeitä kerrottiin olevan laajasti muissa elimissä. Lääkärit antoivat tuolloin Swayzelle vain noin viisi viikkoa elinaikaa. Myöhemmin Swayze kuitenkin kertoi uudelleen hoitojen tehoavan. Vielä kevättalvella 2009 National Enquirer väitti syövän edenneen niin pitkälle, ettei mitään ollut enää tehtävissä, mutta Swayzen edustaja kumosi tämänkin väitteen. Syyskuussa 2009 Swayze kuoli.
Bandyliigakausi 2009–2010
Bandyliigassa pelattiin ensin yksinkertainen alkusarja, jonka kuusi parasta joukkuetta jatkoivat Valioliigassa ja viisi muuta joukkuetta Bandyliigan jatkosarjassa. Valioliiga pelattiin kuuden joukkueen kaksinkertaisena sarjana. Alkusarjan kolme parasta joukkuetta saivat lähtöpisteitä Valioliigaan; paras sai kolme pistettä, toinen kaksi pistettä ja kolmas yhden pisteen. Bandyliigan jatkosarja pelattiin viiden joukkueen kaksinkertaisena sarjana. Alkusarjan seitsemäs ja kahdeksas joukkue saivat lähtöpisteitä Bandyliigan jatkosarjaan; seitsemäs sai kaksi pistettä ja kahdeksas yhden pisteen. Jatko-otteluihin etenivät kaikki kuusi Valioliigan joukkuetta sekä kaksi parasta Bandyliigan jatkosarjan joukkuetta.
Valioliigan paras sai valita itselleen puolivälierävastustajan valioliigan sijoille 5.-6. ja jatkosarjan sijoille 1.-2. sijoittuneista joukkueista. Tämän jälkeen valioliigan toinen ja kolmas valitsivat itselleen vastustajan. Pudotuspelit pelattiin paras kolmesta -periaatteella.
Holsteininhevonen
Holsteininhevonen (myös holsteiner) on saksalainen puoliverinen hevosrotu, joka on kotoisin Schleswig-Holsteinin alueelta, Pohjois-Saksasta. Holsteininhevosen sanotaan olevan Saksan vanhimpia lämminverisiä hevosrotuja. Se polveutuu muun muassa täysiverisistä ja andalusianhevosesta.
Historia
Rotu on peräisin noin 1200-luvulta, jolloin munkit kasvattivat holsteininhevosta. Holsteininhevonen toimi aluksi sotaratsuna. 1500–1800-luvuilla holsteininhevosia vietiin paljon kaikkialle Eurooppaan. Sodat ja teollistuminen vähensivät holsteinhevosten määrää, ja vuonna 1960 jäljellä oli vain 1 280 yksilöä. Kanta elpyi, kun holsteininhevosta alettiin risteyttää täysiverioriiden kanssa. Rotu on edelleen varsinkin muihin saksalaisiin puoliverirotuihin verrattuna harvalukuinen, mutta hevosten laatu on ensiluokkainen.
Chandragupta Maurya
thumb|Mauryan patsas [[Laxminarayanin temppelissä Delhissä.]] Chandragupta Maurya (noin 340 eaa. – 293 eaa.,, ) oli Maurya-dynastian perustaja. Maurya sai miltei koko Intian valtansa alle. Hän soti Seleukos I:tä vastaan ja sai vallattua tältä Indus-laakson.
Liz Carr
Elizabeth Ann ”Liz” Carr (s. 1972 Port Sunlight, Merseyside, Englanti ) on brittiläinen näyttelijä ja vammaisaktivisti. Carr suoritti lakiopintoja Nottinghamin yliopistossa. Hän sairastaa synnynnäistä nivelten koukistumatautia artrogrypoosia (AMC), minkä vuoksi liikkuminen on mahdollista vain pyörätuolilla.
USS Dealey (DE-1006)
Valmistus
Alus tilattiin Bath Iron Worksiltä Bathista, Mainesta, missä köli laskettiin 15. joulukuuta 1952. Alus laskettiin vesille 8. marraskuuta 1953 kumminaan komentaja Samuel D. Dealeyn leski ja otettiin palvelukseen 3. kesäkuuta 1954 ensimmäisenä päällikkönään komentajakapteeni R. H. Rossell.
ROU 18 De Julio
Vuonna 1981 alus pelasti päällikkönsä Julio Lamartheen johdolla Etelä-Atlantilla myrskyssä uponneen kauppa-alus MS Sharpin miehistön. Alus poistettiin luettelosta ja se romutettiin 1991.
Hồ Chí Minhin huoltotie
Tien laajentaminen
Vuoteen 1964 asti Pohjois-Vietnam empi, rakentaisiko se reitille kuorma-autojen kuljettavia teitä. Vuonna 1964 Pohjois-Vietnam lähetti pioneereja rakentamaan teitä reitille. Tiestä tuli jo vuoteen 1965 mennessä mutkikas tieverkosto, jossa oli väliasemia. Näitä pohjoisvietnamilaiset kutsuivat nimellä Binh tram. Reittiä valvonut Osasto 665 reititti tieverkoston kautta tulleet kolonnat aina turvallisimmalta näyttävää tietä pitkin. Väliasemia oli kymmeniä. Reitin avainkohtia puolustivat ilmatorjuntapatteristot. Osasto 665 oli se joka kuljetti tavaraa ja joukkoja reitillä. Vuonna 1965 se kuljetti tavaraa yhtä paljon kuin aiempina vuosina yhteensä. Kuorma-autot saattoivat ajaa tietä vain kuivan kauden aikana. . Mutta yhtä hyvin maasto ja olot olivat vaikeita amerikkalaisille ja pohjoisvietnamilaisille. Kulkutaudit, nälkä, vaikea maasto, villieläimet, amerikkalaisten erikoisjoukot ja pommitukset vaivasivat pohjoisvietnamilaisia
Eden (joki Cumbriassa)
Edenin jokilaakso on vehreä ja hedelmällinen. Keskiajalla sinne pystytettiin useita tornilinnoituksia (peel towers) turvaksi ryösteleviä skotteja vastaan. Joen rinnalla kulkee hyvän matkaa Settle–Carlisle Line, joka johtaa Settlen kaupungista North Yorkshiressä Carlisleen Pohjois-Cumbriassa.
Kulku
Applebyn jälkeen siihen yhtyy oikealta useita vuolaita sivujokia, jotka saavat vetensä Cross Felliltä ja muilta Penniinien kukkuloilta. Siihen yhtyy myös vasemmalta sivujokia, jotka tulevat Järviseudulta ja sitä ympäröiviltä kalkkikivikukkuloilta. Kerättyään vettä sivujoista Eden virtaa leveänä maaseudulla A66-tien rinnalla. Sen yli on rakennettu silta Temple Sowerbyn kylässä, Cumberlandin ja Westmorlandin historiallisten kreivikuntien rajalla.
Luonto
Veden laatu on hyvää joen yläjuoksulla ja siitä valmistetaan juomavettä Carlislen kaupunkiin. Joesta kalastetaan lohta ja siinä kutee myös meritaimenia. Muita kalalajeja ovat taimen, harjus, turpa, seipi, ankerias, mutu, rantanuoliainen, nahkiainen, merinahkiainen, pikkunahkiainen, kolmipiikki ja kivisimppu. Edenin vesistössä elää myös saukkoja ja kolorapuja (Austropotamobius pallipes).
Firmware
Kyseessä on siis tavallaan laitteiston ja ohjelmiston yhdistelmä. Suomenkieliseksi termiksi on ehdotettu myös laitelmistoa, mutta se ei ole vakiintunut käyttöön. Sen sijaan joskus käytetään epätäsmällistä suomennosta varusohjelma, jonka alakäsitteistöön kuuluvat sekä alkulatausohjelma (esimerkiksi BIOS) että käyttöjärjestelmä (tietokoneen käyttöjärjestelmä ei ole firmwarea, sillä se on suhteellisen helposti päivitettävissä ja vaihdettavissa toisin kuin sulautetun järjestelmän).
Toiminta
Firmware voi olla valmiiksi suoritettavissa ROM-muistissa ja laite voi suorittaa sitä suoraan. Tämä eroaa massamuistiin tallennetusta ohjelmasta, joka pitää ennen suorittamista siirtää keskusmuistiin ja jolle on varattava ja alustettava muistitila. Käytännössä jokaisessa tietokoneessa on ainakin jonkin verran firmwarea, joka alustaa laitteiston siten, että käynnistyslataaja voi aloittaa käyttöjärjestelmän lataamiseen. Firmware voi huolehtia myös laitteiston testauksesta ja tarjota palveluja sovellusohjelmille. Firmware huolehtii esimerkiksi digisovittimen tai matkapuhelimen perustoiminnoista.
Eräissä tietokoneiden oheislaitteissa (kuten näytönohjaimissa) voi olla myös niiden omaa firmwarea. Myös tietokoneen muu laitteisto voi tarvita erillistä firmwarea eikä käyttöjärjestelmän laiteajuri yksistään ole riittävä.
Firmwaren ja sulautettujen järjestelmien ohjelmointiin käytetään yleisesti C-kieltä, joka lähellä laitteistoa, mutta ei ole niin laitekohtaista kuin assembly.
Cam Newton
Ura
Newtonin voitettua vuonna 2011 Auburnin yliopiston riveissä parhaalle yliopistopelaajalle annetun Heisman Trophyn, Carolina Panthers varasi hänet ensimmäisenä vuoden 2011 NFL:n varaustilaisuudessa. Tulokaskaudellaan Newton valittiin NFL:n vuoden tulokkaaksi.
Carlo Ubbiali
pienoiskuva|Carlo Ubbiali vuonna 1960. Carlo Ubbiali (22. syyskuuta 1929 Bergamo, Italia – 2. kesäkuuta 2020 ) oli italialainen ratamoottoripyöräilijä ja lajin maailmanmestari. Ubbiali voitti uransa aikana kaiken kaikkiaan yhdeksän lajin maailmanmestaruutta (125cc 1951, 1955, 1956, 1958, 1959, 1960 ja 250cc 1956, 1959, 1960). Mestaruuksistaan ensimmäisen hän saavutti Mondialilla, loput MV Augustalla. Ubbiali osallistui vain 125- ja 250cc:siin. Molemmissa luokissa hän voitti yli puolet kilpailuistaan. 125cc:ssa Ubbiali oli 47 kertaa palkintokorokkeella osallistumissaan 50 kilpailusta. 250cc:ssa Ubbiali oli yhtä lukuun ottamatta jokaisessa kilpailussa palkintokorokkeella (21 kilpailua).
Korisliiga-kausi 2005–2006
Korisliiga-kausi 2005–2006 oli 66. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti viiden vuoden tauon jälkeen pääsarjatasolle noussut Torpan Pojat ja hallitsevana mestarina Lappeenrannan NMKY.
Järjestelmäkamera
Kameratyyppejä
Järjestelmäkamerat voidaan jakaa ainakin neljään tyyppiin, pääasiallisesti sen mukaan, miten etsin (ja tarkennusmenetelmä) on toteutettu.
Ylioppilaiden terveydenhoitosäätiö
Hallinto
pienoiskuva|YTHS:n toimipiste [[Oulun Linnanmaalla.]] YTHS:n toimielimiä ovat valtuuskunta, hallitus ja palvelualueiden johtokunnat. Päätösvalta ja vastuu toiminnasta on hallituksella ja operatiivisesta johtamisesta vastaa toimitusjohtaja johtoryhmän avustuksella. Säätiöllä ei ole jäseniä, omistajia, osakkaita tai yhtiömiehiä. Säätiön toimitusjohtajana on toiminut 1. lokakuuta 2014 alkaen yhteiskuntatieteiden maisteri Katariina Poskiparta.
Henkilöstö
Henkilöstön keski-ikä oli 48,2 vuotta ja 46 prosenttia heistä oli työskennellyt YTHS:llä yli kymmenen vuotta. Naisten osuus henkilöstöstä oli 89 prosenttia.
Michael Jackson
Lapsuus ja The Jackson 5 (1958–1975)
The Jackson 5 levytti vuonna 1967 useita kappaleita, muun muassa ”Big Boyn”, paikalliselle yhtiölle Steeltown Recordsille, kunnes siirtyi Motown Recordsille vuonna 1968. Rolling Stone -lehti kuvaili myöhemmin Michaelia ihmelapseksi, jolla oli ”ylivertaiset musiikilliset lahjat”, ja kirjoitti, että hän ”nousi nopeasti pinnalle päätähtenä ja -laulajana”. Yhtye teki ennätyksen, kun sen neljä ensimmäistä singleä (”I Want You Back”, ”ABC”, ”The Love You Save” ja ”I’ll Be There”) nousivat ykkösiksi Yhdysvaltain singlelistalla. Vuosien 1969–1975 aikana yhtye julkaisi Motownilla kymmenen studioalbumia sekä useita hittisinglejä. Lisäksi Michael julkaisi vuosina 1972–1975 neljä sooloalbumia (Got to Be There, Ben, Music & Me ja Forever, Michael), tosin The Jackson 5 -brändin alaisuudessa, ja menestyksekkäitä singlejä kuten ”Got to Be There”, ”Ben” ja uusittu versio Bobby Dayn kappaleesta ”Rockin’ Robin”. Yhtyeen levymyynti alkoi laskea vuonna 1973 ja yhtyeen jäseniä vaivasi se, ettei heillä ollut mahdollisuutta vaikuttaa albumien sisältöön. Vaikka yhtye sai vielä useita top 40 -hittejä, muun muassa top 5 -diskosinglen ”Dancing Machine” ja top 20 -hitin ”I Am Love”, The Jackson 5 jätti Motown Recordsin vuonna 1975.
Dangerous, Heal the World Foundation ja Super Bowl XXVII (1991–1993)
Ryan Whiten sairauden ja kuoleman jälkeen Jackson alkoi tehdä tunnetuksi HIV/AIDS-sairautta, joka oli silloin vielä kiistanalainen. Hän pyysi Bill Clintonin virkaanastujaisgaalassa hallintoa antamaan lisää rahaa HIV/AIDS-järjestöille ja sairauden tutkimukseen. Jackson kävi myös vierailulla Afrikassa, muun muassa Gabonissa ja Egyptissä. Gabonissa häntä vastassa oli yli 100 000 ihmistä, ja väkijoukossa oli kylttejä, joissa luki ”Tervetuloa kotiin Michael”. Norsunluurannikolla eräs heimopäällikkö kruunasi hänet ”King Saniksi”.
Ensimmäinen syyte lapsen seksuaalisesta hyväksikäytöstä ja ensimmäinen avioliitto (1993–1994)
thumb|180px|Jackson avioitui Lisa Marie Presleyn kanssa vuonna 1994. Toukokuussa 1994 Jackson avioitui Elvis Presleyn tyttären Lisa Marie Presleyn kanssa. He olivat tavanneet kerran jo vuonna 1975, kun Lisa oli ollut vasta seitsemänvuotias, mutta he tapasivat uudestaan yhteisen ystävän kautta vuoden 1993 alussa. Kun syytteet lasten ahdistelusta tulivat julkisuuteen, Jackson tuli riippuvaiseksi Presleyn henkisestä tuesta. Presley taas oli huolissaan Jacksonin horjuvasta terveydestä ja lääkeriippuvuudesta. Presley selitti: ”Uskoin, ettei hän tehnyt mitään väärää ja häntä oli syytetty aiheettomasti. Halusin pelastaa hänet. Tunsin, että voisin tehdä sen.” Presley suostutteli lopulta Jacksonin menemään takaisin kuntoutukseen.
Jackson kysyi Presleyltä puhelimitse syksyllä 1993: ”Jos pyytäisin sinua vaimokseni, suostuisitko?” He menivät salaa naimisiin Dominikaanisessa tasavallassa ja kiistivät avioliittonsa lähes kahden kuukauden ajan. Avioliitto oli Presleyn sanojen mukaan ”avioparin elämää... joka oli seksuaalisesti aktiivista”. Tuohon aikaan iltapäivälehdet epäilivät, että avioliitto oli vain keino pönkittää Jacksonin julkisuuskuvaa. Avioliitto kesti alle kaksi vuotta ja päättyi sovinnolliseen avioeroon.
Musiikkivideot ja koreografia
Scream, jonka ohjasi Mark Romanek ja tuotti Tom Foden, on yksi kriitikoiden eniten suosimista Jacksonin videoista. Vuonna 1995 se sai 11 MTV Video Music Award -ehdokkuutta — enemmän kuin yksikään muu musiikkivideo — ja voitti palkinnot ”Best Dance Video”, ”Best Choreography” ja ”Best Art Direction”. Kappale ja sen musiikkivideo olivat Jacksonin vastaisku medialle. Vuotta myöhemmin se voitti parhaan lyhytmuotoisen musiikkivideon Grammy-palkinnon ja pian sen jälkeen Guinness World Records listasi sen kaikkien aikojen kalleimmaksi musiikkivideoksi 7 miljoonan dollarin tuotantokulujen vuoksi.
Sonic the Hedgehog 3
Buxer myös paljasti haastattelussa, että yksi hänen ja Michaelin peliin tekemistä sävellyksistä toimi myöhemmin pohjana ”Stranger in Moscow” -kappaleelle.
Unennäkö
Unennäön tarkoitus ja unien tulkinnat
Psykologi Antti Revonsuon mukaan unen muotoja voidaan kutsua simulaatioksi maailmasta. Hänen mukaansa unennäkö on olemassa, koska se on valikoitunut edistämään lajin selviytymistä. Revonsuo on esittänyt uhkasimulaatioteorian, jossa uhkat ovat ulkoisia.
Unien sisältö
thumb|Puolalainen sotilas uneksimassa. [[Jan Stykan maalaus.]] Unen näyttämönä on useimmiten oma koti tai siihen liittyvät muut rakennukset, julkiset kulkuvälineet ja yleiset tilat kuten kadut, aukiot tai maisemat. Unennäkijä on harvoin unessaan yksin, vaan hän liikkuu yhden tai useamman henkilön kanssa, joskus tuntemattomien ihmisten. Toimintaan liittyy usein onnettomuus, epäonni tai epäonnistuminen. Unessa esiintyvistä tunteista yleisimpiä ovat pelko, raivo, yllätys, ilo, suru ja häpeä. Tavallisia tapahtumia ja tilanteita unissa ovat esimerkiksi takaa-ajo, esteen kohtaaminen, lentäminen, putoaminen, kaatuminen, kuolema, itsen näkeminen nuorena tai vanhana, raskaus, syntymä, koetilanne, eroottinen tai romanttinen tilanne, pukeutuminen, alastomuus, myöhästyminen, menetys, hylkääminen, sieppaus, kuolleen näkeminen, kuuluisan ihmisen näkeminen ja WC-käynti. Unissa esiintyy usein esimerkiksi vettä, tulta, ruokaa, eläimiä ja kasveja.
Häiriöitä
Vilkeunen käyttäytymishäiriö ilmenee siten, että unennäkijä esittää unensa liikkeinä. Hän saattaa esimerkiksi heiluttaa käsiään uneksiessaan autolla ajamisesta tai sukeltaa sängystä uneksiessaan uimisesta.
Unet uskonnoissa ja mytologioissa
Kiinassa uskottiin 700-luvulle asti, että unet olivat jumalten viestejä. Sen jälkeen kiinalaiset alkoivat ajatella, että unessa sielu tulee esiin ja vaeltaa ympäriinsä.
Unet luovuuden lähteenä ja taiteen aiheena
Moni tunnettu henkilö on kertonut saaneensa idean johonkin merkittävään keksintöönsä unessaan. August Kekulé keksi unessaan bentseenimolekyylin rakenteen, Otto Loewi näki kaavan, joka selittää hermoimpulssien kemiallisen siirtymisen, Dmitri Mendelejev näki alkuaineiden jaksollisen järjestelmän taulukon, Elias Howe näki ompelukoneen neulan toimintaperiaatteen, ja William Watt keksi tavan valmistaa lyijyammuksia pudottamalla lyijypisaroita veteen. Googlen hakukoneen keksijä Larry Page sai unessa ajatuksen koko verkon lataamisesta ja linkkien säilyttämisestä. Säveltäjä Richard Wagner kuuli unessa oopperansa Tristan ja Isolde, ja popmuusikko Paul McCartney kuuli “Yesterdayn” melodian.
Moni taidemaalari on kuvannut maalauksissaan unia. Giotto käytti unia profeetallisen inspiraation kuvallisen esittämisen välineenä kuvaten nukkuvia pyhimyksiä ja kirkonmiehiä uninäkyineen. Nykytaiteessa unia ovat kuvanneet erityisesti surrealistit, kuten Salvador Dalí, Max Ernst ja René Magritte. Surrealistit uskovat, että unennäkö on todenmukaisempi tietoisuuden tila kuin valvetila.
Alfred Liukku
Alfred Liukku (23. elokuuta 1891 Kitee – 10. heinäkuuta 1969 Helsinki) oli suomalainen nuortenkirjailija.
Musta-aavetetra
Musta-aavetetra (Hyphessobrycon megalopterus, syn. Megalamphodus megalopterus) on tetrojen heimoon kuuluva kala.
Danske Bank (Suomi)
Danske Bank Oyj (2012–2017)
Vuonna 2013 Danske kertoi, että kassapalveluiden käyttö sen konttoreissa oli vähentynyt vuodessa yli 40 prosenttia, kun taas mobiilipankin sisäänkirjautumiset olivat samaan aikaan kasvaneet yli 100 prosenttia. Joulukuussa 2013 Danskella oli 62 toimipistettä, kun sillä oli enimmillään ollut niitä yli sata.
Vanjärvi (Vihti)
Historia
Pienen kylän saatua kertaheitolla valtavasti uusia asukkaita uusi koulu tuli tarpeeseen. Tiilinen koulu keskellä kylää vihittiin käyttöön 6. joulukuuta 1952. Koulu oli niin moderni, että siihen kävi tutustumassa ulkomaalaisia arvovieraita. Opettajilla oli oma asuntolansa pihapiirissä – rivitalossa, jossa päiväkoti nykyisin toimii – ja koulua ympäröi puutarha. Vanjärven koulu valittiinkin 1970-luvulla Suomen kauneimmaksi.
Palvelut
Vanjärven kylässä toimii yksityinen museo, jonka ovat perustaneet Irma ja Niilo Hyytiäinen. Maatalous- ja kulttuurihistoriaa esittelevä museo on avoinna sopimuksen mukaan. Irma Hyytiäinen toimii museon oppaana.
Sapilasmaa
thumb|Sapilasmaan entinen koulurakenmnus heinäkuussa 2007.
Länsi-Makedonia
Hallintoalueeseen kuuluvat kreikkalaisen Makedonian läntiset osat. Sen pinta-ala on 9 451 neliökilometriä ja asukasluku 283 689 (vuonna 2011). Lännessä alue rajautuu Albaniaan ja Epeirokseen, etelässä Thessaliaan ja idässä Keski-Makedoniaan. Pohjoispuolella sijaitsee Pohjois-Makedonia.
Piinitridi
Valmistus ja käyttö
Piinitridiä käytetään kovuutensa ja kuumuudenkestävyytensä vuoksi monissa mekaanisesti vaativissa sovelluksissa. Tällaisia ovat esimerkiksi leikkaavat työstökoneiden terät sekä moottorien osat kuten dieselmoottorien hehkutulpat ja kaasuturbiinien osat. Piinitridistä valmistetaan myös kuulalaakereita. Elektroniikkateollisuudessa piinitridiohutkalvoja käytetään etsaukselta passivoivana päällysteenä ja estämään kosteuden tai natriumionien pääsyn mikropiirin pinnalle aiheuttamaan korroosiota.
USS Baron
Valmistus
Alus tilattiin Newarkista New Jerseystä Federal Shipbuilding and Drydock Companyltä, missä köli laskettiin 30. marraskuuta 1942. Alus laskettiin vesille 9. toukokuuta 1943 kumminaan komentajakapteeni Richard S. Baronin leski Anne Pl. Baron ja otettiin palvelukseen 12. marraskuuta 1943 Philadelphian laivastontelakalla ensimmäisenä päällikkönään komentajakapteeni D. McVicker.
Alfred Kleinermeilert
Kleinermeilert jäi eläkkeelle 1. huhtikuuta 2003.
Matonkudonta
Loimi, pirta ja sidos
Loimena käytetään joko pellavaista loimilankaa tai kalalankoja. Loimen pituutta laskettaessa on otettava huomioon maton halutun pituuden lisäksi alkusolmujen, tutkainten, kutistumisvaran ja hapsujen osuus. Loimen leveydessä on huomioitava muutaman senttimetrin kutistumisvara. Reunat voidaan vahvistaa pujottamalla yhteen tai kahteen reunimmaiseen niiteen ja piinväliin kaksi loimilankaa.
Mira Eklund
Eva Mira Helena Eklund (s. 13. lokakuuta 1981 ) on ruotsalainen näyttelijä. Hän aloitti lapsena uransa, jota on onnistuneesti jatkanut aikuisiälleen.
Hampton (Virginia)
Hampton on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 84 585. Hamptonin yliopisto ja Yhdysvaltain ilmavoimien Langleyn lentotukikohta sijaitsee kaupungissa. Kaupungin pormestarina toimii Donnie Tuck.
Emma Wengberg
Peliura
Vuonna 2009 hän voitti Turkey International-turnauksen naisten nelinpelin kultaa Emelie Fabbeken parina. Vuonna 2011 Wengberg voitti Scottish International-turnauksen naisten nelinpelin kultaa, pelaten Fabbeken parina. Vuonna 2014 hän saavutti Norwegian International-turnauksen naisten nelinpelin kultaa pelaten tällä kertaa tanskalaisen Tilde Iversenin parina. Vuonna 2015 Wengberg voitti ensin Portugal International-turnauksen sekanelinpelin kultaa Filip Michael Duwall Myhrenin parina, ja sitten Finnish International-turnauksen naisten nelinpelin kultaa Clara Nistadin parina. Samana vuonna (2015) hän voitti myös Polish International-turnauksen naisten nelinpelin kultaa pelaten Nistadin parina.
Saksaulit
Saksaulit ovat yhdestä yhdeksään metriä korkeaksi kasvavia pensaita tai pieniä puita. Ne ovat kuivuutta kestäviä ja kasvavat laajasti muun muassa Aasiassa hiekka-aavikoilla.
Analepti
Analeptejä käytettiin aiemmin barbituraattien yliannostuksen hoitoon, mutta siitä on luovuttu 1990-luvun loppuun mennessä. eräitä analeptejä käytetään tarkkaavaisuushäiriön (ADHD) hoitoon.
Hans Niklas Johnin murha
Hans Niklas Johnin murha tapahtui 26. heinäkuuta 1773. Sen suoritti Harvialan kartanon entinen torppari Esaias Erkinpoika. Kartanon omisti 1700-luvun lopulla hattupuolueen johtaja valtaneuvos, kreivi Fredrik Axel von Fersen, jonka perinnönjaon jälkeen kartano vuokrattiin kartanonvouti Hans Niklas Johnille. John oli sanonut Esaiaksen irti torpastaan laillisena pidetystä syystä, ja tämä tuli kostamaan Vanajan kunnan Harvialaan, jossa yhytti Johnin tämän ollessa heinäpellolla tarkastuskierroksella, vaikka olikin sittemmin saanut uudistilan Tammelasta. Esaias iski Johnia puukolla rintaan ja reiteen, ja Johnin vaimo ja tytär tulivat apuun kuultuaan avunhuudon, mutta liian myöhään. Esaias oli tullut nähdyksi, mutta kaukaa. Esaiaksen reissusta oli runsaasti tietoa, ja hänet saatiin kiinni kuulopuheita seuraamalla. Koljalassa torppaa pitänyt sotilas John Malmbeck oli kuullut Johnin huudot ja nähnyt Esaiaan juoksun. Hattulan Kouvalassa asunut entinen sotilas Matti Stenbeck oli ryhtynyt Esaiaan kanssa juttusille ja ihmetellyt tämän kulkureittiä: Tämä oli väittänyt tulleensa Vanajaveden yli Heinun kyläläisten kirkkoveneellä. Stenbeck tiesi kuitenkin Heinun olevan Kalvolan kuntaa sekä seurakuntaa, ei toisella puolen järveä sijaitsevan Sääksmäen kuten Esaias oli väittänyt, eivätkä näin ollen heinulaiset tarvinneet venettä kirkkomatkalle. Stenbeck ilmoitti tietonsa nimismiehelle. Esaias Erkinpoika tuomittiin mestattavaksi, ja teilaus toteutettiin hovioikeuden vahvistuksen jälkeen maantiellä Parolan lähellä.
Terrible-luokka (ironclad)
Terrible-luokka oli Ranskan laivaston neljän vuosina 1877-1888 valmistetun aluksen muodostama ironclad-taistelulaivaluokka.
Talara
Talara on kaupunki Piuran alueella Perussa Tyynenmeren rannalla. Se sijaitsee 1 185 kilometrin päässä Limasta. Kaupungissa asui 91 444 ihmistä vuonna 2017. Kaupunki tunnetaan erityisesti öljyvaroistansa ja se on Perun toiseksi suurin öljynjalostaja. Toisen maailmansodan aikana kaupunki toimi Yhdysvaltojen ilmavoimien tukikohtana.